Lav et referat af nedenstående tekst:

Tekst:
En sag helt tilbage fra december 2016 fik fredag skrevet et nyt kapitel til sig, da en 29-årig albansk mand blev varetægtsfængslet i fire uger - sigtet for et hjemmerøveri i Pandrup. Det skriver Anklagemyndigheden ved Nordjyllands Politi på Twitter. Truede betjente med koben Den sigtede mand var ifølge sigtelsen i fællesskab med en ven i færd med gennemrode et hus i Pandrup. To betjente, der havde fri, fandt det meget mistænkeligt, så de valgte at hente deres politiskilt og indtræde i tjeneste. Da de to politimænd nåede frem til huset, truede de to albanske mænd betjentene med et koben. Det lykkedes dem herefter at flygte fra betjentene, som ikke havde våben på sig. Siden da har de været efterlyst. - De har været helt ude af politiets søgelys i næsten fire år. Man har ikke set noget til dem. Heller ikke på trods af det internationale politisamarbejde, siger Stine Eriksen, der er anklager i sagen. Først i november sidste år var der nyt i sagen, da de to røvere blev anholdt af belgisk politi. I Belgien blev de anholdt for en tilsvarende lovovertrædelse. Torsdag blev den ene så udleveret til Danmark. Venter på endnu en udlevering Den varetægtsfængslede er både sigtet for hjemmerøveri og for at have truet to politimænd i offentlig tjeneste. - Den sigtede har ikke kæret kendelsen, men han nægter sig skyldig i sagen, siger Stine Eriksen. I øjeblikket venter de danske myndigheder på at få udleveret den anden person fra Belgien, hvor han dog først skal for retten.

Referat:
29-årig albansk mand er varetægtsfængslet i fire uger efter grundlovsforhør ved i Retten i Hjørring. Han er sigtet for at have begået et hjemmerøveri i Pandrup.